യൂസഫ് അറയ്ക്കൽ

ഇന്ത്യയിൽ നിന്നുള്ള ഒരു പ്രശസ്ത ചിത്രകാരനാണ് യൂസഫ് അറക്കൽ(1944 - 4 ഒക്ടോബർ 2016).

 ജീവിതരേഖ 
1944-ൽ കേരളത്തിലെ തൃശ്ശൂർ ജില്ലയിലെ ചാവക്കാട്ടാണ് ഇദ്ദേഹം ജനിച്ചത്. രാജകുടുംബമായ അറയ്ക്കൽ കുടുംബാംഗമായിരുന്ന മാതാവും വ്യവസായിയായിരുന്ന പിതാവും മരിച്ചതിനെ തുടർന്ന് ബാല്യത്തിൽ തന്നെ ബാംഗ്ലുരിൽ എത്തി.http://www.madhyamam.com/literature/literature-interview/yousuf-arakkal/2016/oct/04/225195 കർണാടക ചിത്ര കലാ പരിഷത്ത് കോളേജ് ഓഫ്  ഫൈനാർറ്റട്സിൽ നിന്നു കലാ പരിശീലനം നേടി. ഡൽഹിയിലെ നാഷണൽ അക്കാദമി ഓഫ് കമ്യൂണിറ്റി സ്റ്റുഡിയോയിൽ നിന്ന് ഗ്രാഫ്ക് പ്രിൻറിൽ പരിശീലനം നേടി. ഹിന്ദുസ്ഥാൻ ഏറൊനോട്ടിക്കൽ ലിമിറ്റഡിൽ ജോലി ചെയ്തിരുന്നുവെങ്കിലും 1988 - ൽ ആ ജോലി രാജി വെച്ച് മുഴുവൻ സമയം കലാപ്രവർത്തനങ്ങളിൽ മുഴുകി ബെംഗളൂരുവിലായിരുന്നു സ്ഥിരജീവിതം.http://www.madhyamam.com/india/yousuf-arakkal-died/2016/oct/04/225148 ഹൃദയാഘാതത്തെത്തുടർന്ന് 2016 ഒക്ടോബർ 4 ന് ബെംഗളൂരു കുന്ദലഹള്ളിയിലെ സ്വവസതിയിൽ വച്ച് അദ്ദേഹം അന്തരിച്ചു.http://www.mathrubhumi.com/news/india/-yusuf-arakkal-malayalam-news-1.1402658

 കലാ ജീവിതം 
ദേശീയവും അന്തർദ്ദേശീയവുമായ ഒട്ടേറെ ചിത്രപ്രദർശനങ്ങളിൽ രചനകൾ പ്രദർശിപ്പിച്ചിട്ടുണ്ട്. ചിത്രങ്ങൾ, പെയ്ൻറിങ്ങുകൾ, മ്യൂറലുകൾ, ശിൽപങ്ങൾ എന്നിങ്ങനെ ചിത്രകലയുടെ വിവിധ മേഖലകളിൽ വ്യക്തിമുദ്ര പതിപ്പിച്ചതിന് പുറമേ ഇതേക്കുറിച്ചുള്ള നിരവധി പുസ്തകങ്ങളും യൂസഫ് അറക്കൽ രചിച്ചിട്ടുണ്ട്.

 അവാർഡുകൾ 
 ഫ്രാൻസിലെ ലോറെൻസോ ഡി മെഡിസി എന്ന വിഖ്യാത പുരസ്ക്കാരം
 2012 - ൽ കേരള സർക്കാരിൻറെ രാജാ രവിവർമ പുരസ്ക്കാരം
 2008 - ൽ കേരള ലളിതകലാ അക്കാദമി ഫെലോഷിപ്
 2005 - ൽ കർണാടക സർക്കാറിൻെറ വെങ്കിട്ടപ്പ പുരസ്കാരം.
 1989 - ൽ കർണാടക ലളിത കലാ അക്കാദമി ഇദ്ദേഹത്തെ ആദരിച്ചു.
 1986 - ൽ ധാക്കയിൽ നടന്ന ഏഷ്യൻ ആർട്ട് ബിനാലെയിൽ പ്രത്യേക അവാർഡ് 
 1981 - ൽ കർണാടക ലളിത കലാ അക്കാദമിയുടെ അവാർഡ്.
 1979 - ൽ കർണാടക ലളിത കലാ അക്കാദമിയുടെ അവാർഡ്.

 കുടുംബം 
ഭാര്യ - സാറ

 അവലംബം 

വർഗ്ഗം:2016-ൽ മരിച്ചവർ
വർഗ്ഗം:ഒക്ടോബർ 4-ന് മരിച്ചവർ
വർഗ്ഗം:രാജാ രവിവർമ്മ പുരസ്‌കാര ജേതാക്കൾ
വർഗ്ഗം:1945-ൽ ജനിച്ചവർ